‘તું પણ શું વિશુ ! રાઈનો પહાડ કરે છે ! અરુણાબહેન માંદા છે. અતુલ મૂંઝવણમાં છે. હું એ ડૉક્ટરને ઓળખતો હતો, એટલે એમને ડૉક્ટર પાસે લઈ ગયો. એમાં મેં શું મોટું કામ કરી નાંખ્યું ? મારા મિત્ર ગુપ્તાના દીકરા આશયને ટ્રેઈનિંગ માટે દિલ્હીથી મુંબઈ આવવાનું છે. એને મુંબઈમાં કોઈને ઘેર પેઈંગ ગેસ્ટ તરીકે રહેવું હતું. વિનોદભાઈનો એક રૂમ ખાલી હતો, મેં એની ઓળખાણ કરાવી. આશયને રહેવાને ઘર મળ્યું અને વિનોદભાઈને પેઈંગગેસ્ટ મળ્યો. બંનેનું કામ થયું. આમાં મેં શું મોટી ઘાડ મારી છે ?’